Nurmikirjoheltta

Nurmikirjoheltta (Panaeolina foenisecii, syn. Panaeolus foenisecii) on kirjohelttoihin kuuluva punaruskea, vanhemmiten violetiksi muuttuva sienilaji. Lakki on 1–3 senttimetriä leveä ja muodoltaan kellomainen tai kupera. Heltat ovat nuorella sienellä vaaleanharmaat, vanhemmilla kirjavat tai tummanruskeat. Itiöpöly on violetinruskeaa. Jalka on vaaleanruskea ja 5–7 senttimetriä pitkä. Sieni kasvaa laidunmailla, puistoissa, pihoilla ja nurmikoilla hyvin yleisenä koko Suomessa. Kasvuaika on heinäkuusta lokakuuhun. Laji on luokiteltu Suomessa elinvoimaiseksi.

Lähteet

Aiheesta muualla 
 Laji.fi: Nurmikirjoheltta (Panaeolina foenisecii)
 MushroomExpert.com: Panaeolus foenisecii 

Kirjoheltat